
1. ANONIMO. 
Chancon de toîle. 


NUANT vient en mai que l’on dit as lons jorns, 
Que Franc de France repairent de roi cort, 


Reynauz repaire devant el premier front. 
Si s’'en passa lez lo mes Arembor, 
Ainz n’en dengna le chief drecier a mont 
E, Raynaut amis! 
BE Erembors a la fenestre au jor 
Sor ses genolz tieht paile de color; 


Voit Frans de France qui repairent de cort, 


E voit Raynaut devant el premier front; 
En haut parole, si a dit sa raison. 
E, Raynaut amis! 
A Raynaut, j'ai ja veu cel jor, 
Se passisoiz selon mon pere tor, 
Dolanz fussiez se ne parlasse a vos! 
Jal mesfaistes fille d’empereor, 
Autrui amastes, si obliastes nos. 
E, Raynaut amis! 
ire Raynaut, je m’en escondirai: 
A cent puceles sor sainz vos jurerai, 
.A trente dames que avuec moi menrai, 
C’onques nul hom fors vostre cors n’amai, 
Prennez l’emmende et je vos baiserai. 
E, Raynaut amis! 
L cuens Raynauz en monta lo degré, 
Gros par espaules, greles par lo baudré; 
Blond ot le poil, menu, recercelé: 
En nule terre n’ot si biau bacheler. 
Voit l’Erembors, si comence a plorer. 
E, Raynaut amis! 

Perceval. 


LÌ cuens Raynauz est montez en la tor, 

Si s’est assis en un lit point a flors, 

Dejoste lui se siet bele Erembors. 

Lors recomencent lor premieres amors. 
E, Raynaut amis! 


2. CHRETIEN DE TROYES. 


Perceval, 


Ensi come Percevaus trova en la lande les chevaliers. 


(-. fu el tans c'arbre florissent, 
Fuellent boscage, pré verdissent, 
Et cil oisel en lor latin 
Docement cantent au matin, 
Et tote riens de joie flame, 
Que li fius à la vaive dame 
De le gaste foriest soutaine 
Se leva, et ne li fu paine 
Que il sa sièle ne mesist 
Sor son cacéour, ne presist 
Trois gaverlos, et tout issi 
Fors del manoir sa mère issi, 
Et pensa que véoir iroit 
Ercéours ke sa mère avoit, 
Qui ses tieres li ahanoient; 
Bien .XII. ou dis erces avoient. 

nsi en la foriest en entre, 

Et maintenant li cuers del ventre 
Por le doug tans se resjooit 
Et por les cans que il ooit 
Des oisiaus qui joie faisoient; 
Toutes ces choses li plaisoient. 
Por le dousor del tans sierain 
Osta son cacéour son frain, 
Si le laissa aler paissant 
Par l’erbe fresce verdoiant; 
Et il ki bien lancier savoit 


3} 


vv 


00 


12 


20 . 


24 


Perceval. 


De gaverlos que il avoit, 

Aloit environ lui langant 

Une ‘eure arrière l’autre avant, 

Une eure bas et l’autre haut, 

Tant qu’il oi par mi le gaut 

Venir .v. chevaliers armés 

De toutes armes acesmés; 

Et moult grant noise démenoient 

Les armes de ciaus qui venoient, 

Car sovent hurtoient as armes 

Li rain des kesnes et des carmes, 

Et tuit li hauberc frételoient, 

Les lances as escus hurtoient. 

IR vallés ot et ne voit pas 
Ceus ki vienent plus que le pas, 

Si s’esmervelle et dist: Par m’arme! 

Voir me dist ma mère, ma dame, 

Qui me dist que dyable sont 

Plus esfréé que riens del mont; 

Et si dist por moi ensegnier 

Que pour eus se doit on segnier; 

Mais cest ensaing desdagnerai 

Que jà voir ne me sainerai; 

Ains ferrai jà si le plus fort 

D'un des gaverlos que je port, 

Que jà n’aprocera vers moi 

Nus des autres, si com je croi. 

Ensi à lui meisme a dit 

Li vallés tant que il les vit; 

Et, quant il les vit en apert 

Que del bos furent descovert, 

Et vit les escus formoians 

Et les haubiers clers et luisans, 

Et les lances et les escus 

Que onques mais n’avoit véus, 

Et vit le vert et le vermel 

Reluire contre le solel, 

Et l’or et l’asur et l’argent, 

Si li fu moult biel et moult gent, 

Et dist: Ha! sire Dex, merchi! 

Ce sont angle que je voi cil 
Et dist: Or ai-je moult pécié, 
Or ai-je moult mal esploitié 
Qui di que c’estoient dyable; 
Et ne me dist ma mère fable, 
Qui me dist que li angle sont 
Les plus beles coses du mont, 
Fors Dex ki plus est biaus que tuit; 
Ci voi-jou Damledieu, je quic; 
Que .1. si bel en i esgart 

Que li autre, si Dex me gart, 
N’ont mie de biauté le disme; 
Et ce dist ma mère meisme, 
C’on doit Dieu croire et aorer 
Et sousploier et honourer; 

Et jou acuerrai cestui 

Et tous les autres avoec lui. 
Maintenant vers tère se lance 
Et dist trestoute sa créance 

Et orisons que il savoit, 

Que sa mère apris li avoit. 

Et li maistres des chevaliers 
Le voit et dist: Estés arriers ! 
K'a tiere est de paor kéus 

Cis vassaus ki nos a véus; 

Se nos alièmes tot ensamble 
Vers lui, il aroit, ce me samble, 
Grant paour ke ja n’i faurroit; 
Jà respondre ne nous poroit 

A riens ke jou li demandasce. 
Cil s’arriestent, et il s’en passe 
Vers le vallet, grant aléure, 

Si le salue et asséure: 

Vallet, fait-il, n’aiés paor. 

Non ai-ge, par le sauvéor, 

Fait li valles, en qui je croi. 
N’iestes vos Dex? Naie par foi! 
Qui estes dont? Chevaliers sui ! 
Ains mais chevalier ne connui 
N’onques mais parler nen oi, 


Perceval. 


Fait li vallés, ne nul n’en vi; 
Mais vous estes plus biaus ke Dex! 
Car fusce-jou ore autreteus 

Ausi luisans et ausi fais |! 
À cest mot s’est près de lui trais 
Li chevaliers, si li demande: 
Véis-tu hui par ceste lande 

.v. chevaliers et .It. pucièles ? 

Li vallés à autres noveles 
Enquiert et demande et entent; 

A sa lance sa main li tent, 

Sel prent et dist: Biaus sire ciers, 
Vous ki avés nom chevaliers, 

Que est igou que vous tenés ? 

Or sui-je moult bien assenés, 

Fait li cevaliers, ce m’est vis; 

Je quidoie, biaus dous amis, 
Noveles aprendre de toi 

Et tu les vius oîr de moi, 

Jel te dirai: ce est ma lance. 
Dites-vous, fait-il, con en lance 
Si com fac de mes gaverlos ? 
Nenil, vallet, tu iès tous sos; 
Ains en fiert-on tout demanois. 
Dont vault mius li .1. de ces trois 
Gaverlos que vous véés chi; 

Car, kanke jou voel, en ochi 
Oisiaus et biestes au besoing, 

Et si les ociì de si loing 

Que on poroit .1, boujon traire. 
Vallet, de chou n'ai-jou ke faire; 
Mais des chevaliers me respont, 
Dy-moi se tu sés ù il vont, 

Et des pucièles véis-tu ? 

Li vallés au cor del escu 

Le prent, et dist tout en apert: 
Cou ke est? et de coi vos siert? 
Vallet, fait il, ce est abés, 

Quant autres paroles me més 
Que je ne te quier ne demanc. 

Je quidoie, se Dex m’amant, 
Que tu nouvieles me desisse 
Ains ke de moi les apréisses, 
Et tu vius que je tes apragne! 
Jel te dirai, coment qu’il pragne, 
Car A toi volontiers m’acort: 
Escus a nom gou que je port. 
Escus a nom? Voire, fait-il; 
Ne le doi mie tenir vil, 
Car il m°est a tant bonne foit 
Que, se nus lance u trait à moi, 
Encontre tous les cops se trait; 
C'est li services q’il me fet. 
tant cil ki furent arrière 
S'en vinrent toute la porrière 
Enviers lor segnor tot le pas, 
Si li dient en es le pas: 
Sire, ke vous dist cil galois ? 
Ne set mie toutes nos lois, 
Fait li sires, se Dex m’amant; 
Que riens nule qu'il me demant 
Ne le dist-il onques & droit; 
Si demande kanke il voit, 
Comment a nom et c’on en fait. 
Sire, or saciés bien entresait 
Que Galois sont tuit par nature 
Plus fol que bestes en pasture. 
Cis est ausi come une beste; 
Fos est ki dalès lui s’areste, 
S’à la muse ne voet muser 
U le tans en folie user. 
Ne sai, fait-il, se Dex m’avoie; 
Mais, ains ke me mece À la voie 
Kanke il vorra li dirai; 
Jà autrement n’en partirai. 
Lors li demande de recief: 
Vallés, fait-il, ne te soit griet, 
Mais des .v. chevaliers me di, 
Et des pucièles autresi 
Se les encontras ne véis. 

Et li vallés le tenoit pris 

Au pan del haubert, si le tire: 
Or me dites, fait-il, biaus sire, 
Que c'est que vous avés vestu ? 
Vallet, fait-il, dont ne vois-tu 
Que cou est de fier .1. haubiers ? 
S’est ausi pesans come fiers. 
Qu’il est de fier, ce vois-tu bien. 
De ce, fait-il, ne sai-jou rien; 
Mais moult est biaus, se Dex me saut. 
K'en faites-vous ? et ke vos vaut? 
Vallet, c'est à dire légier: 

S’or voloies à moi lancier 
Gavrelot ne sajaite traire, 

Ne me poroies nul mal faire. 
Dans chevaliers, de teus haubers 
Gart Dex les bisces et les cers! 
Que nule hocirre n’en poroie, 
Ne gaires apriès ne corroie. 

Et li chevaliers li r'a dit; 
Vallet, se Damledex t’ait, 

Se tu me sés dire noveles 

Des chevaliers et des puceles. 
Et cius ki petit fu senés 

Li dist: Fustes vous ensi nés ? 
Nenil, vallet, ce ne puet estre 
K’ensi péust nule riens nestre. 
Ki vos atourna donc ensi ? 
Vallet, jou te dirai bien ki. 
Dites-le dont! Moult volentiers : 
N’a mie encor .v. jors entiers 
Que tout cest harnois me dona 
Li rois Artus ki m’adouba. 

Mais or me di dont que devinrent 
Li chevalier ki par ci vinrent 
Qui les .I11. pucièles conduient; 
Vont-il le pas, u il s’en fuient? 

‘ Cil li dist: Sire, or esgardés 

Le plus haut bruel que vos véés, 
Que cele montagne avirone; 

Là sont li destroit de Valdone. 
Et ke de cou, fait-il, biaus frère ? 
Là sont li iercéour ma mère, 
Qui ses tières ercent et èrent, 
Et, se ces gens i trespassèrent, 
Il le sèvent, sel vos diront... 


LI CUENS IEHANS DE BRAINE. 


Pastourelle. 


Pe dessoz l’ombre d’un bois 


Trovai pastore a mon chois; 
Contre iver ert bien garnie 
La tosete o les cris blois. 
Quant la vi senz compaignie, 
Mon chemin lais, vers li vois. Aé! 
a tose n’ot compaignon 
Fors son chien et son baston; 
Por le froit en sa chapete 
Se tapist lez un buisson; 
En sa fleiùte regrete 
Garinet et Robecon. Aé! 
uant la vi, sotainement 
Vers li tor et si descent; 
Si li dis: Pastore amie, 
De bon cuer a vos me rent: 
Faisons de fueille cortine, 
S’aimerons mignotement. Aé! 
ire, traiez vos en la, 
Car tel plait oi je ja. 
Ne sui pas abandonee 
A chascun qui dist: Vien ca. 
Ja por vo sele doree 
Garinez riens n’i perdra. Aé! 
astorele, s’il t’est bel, 
Dame seras d’un chastel. 
Desfuble chape grisete, 
S’afuble cest vair mantel, 


af e me ce a 

Chanson d'amour. II 


Si sembleras la rosete 
Qui s’espanist de novel. Aé! 
ire ci a grant covent; 
Mais mout est fole qui prent . 32 
D’ome estrange en tel maniere 
Mantel vair ne garniment, 
Se ne li fait sa proiere 
Et ses bons ne li consent. Aé! 36 
astorele, en moie foi, 
Por ce que bele te voi, 
Cointe dame, noble et fiere, 
Se tu vueus, ferai de toi; 40 
Laisse l’amor garsoniere, 
Si te tien del tot a moi. AÈ. 
ire, or pais, je vos en pri, 
N’ai pas le cuer si failli; “ 
Que j’aim mieux povre desserte 
Soz la fueille o mon ami, 
Que dame en chambre coverte, 
Si n’ait on cure de mi. Aé. 48 


4. MESIRE QUENES DE BETHUNE. 


Chanson d'amour. 


OLT me semont amors que je m’envoise, 
Quant je plus doi de chanter estre cois. 
Mais j'ai plus grant talent que je me coise, 
Por ce s’ai mis mon chanter en defois; 4 
Que mon langage ont blasmé li Frangois 
Et mes changons, oiant les Champenois, 
Et la Contesse encor, dont plus me poise. 
a Roine n’a pas fait que cortoise, 8 
Qui me reprist, ele et ses fils li rois. 
Encor ne soit ma parole frangoise, 
Si la puet on bien entendre en frangois; 
Ne cil ne sont bien apris ne cortois ta 
Sil m°ont repris, se j'ai dit mot d'Artois; 
Car je ne fui pas norris a Pontoise. 


12 La conquéte de Constantinople. 


D®° que ferai ? dirai li mon corage? 

Li irai je dont s'amor demander ? 

Oil, par Deul car tel sont li usage 

Qu’on n’i puet mais, sans demant, rien trover. 
Et je ne sui oltragos del trover, 

Ne s’en doit pas ma dame a moi irer, 

Mais vers Amors qui me font dire oltrage.' 


5. JOFROI DE VILLEHARDOUIN. 


La conquéte de Constantinople. 


UANT li marchis fu a Messinople, ne tarda 

mie plus de cinc jourz qu'il fist une che- 
vauchiee, par le conseil as Grieus de la terre, 
en la montaigne de Messinople, plus d’une grant 
journee loin. Et come il ot estéè en la terre et 
vint au partir, li Bougre de la terre se furent 
assemblé; et virent que li marchis fu a pou de 
gent. Et vienent de toutes parz, si s’assemblent 
a sa riere garde. Et quant limar chis oî le cri, 
si sailli en un cheval touz desarmez, un glaive 
en sa main. Et come il vint la ou il estoient 
assemblé a sa riere garde, si leur couru sus et 
les chaga une grant piece ariere. 

La fu feruz d’une saiete li marchis Bonifaz 
de Montferrat, par mi le gros deu braz dessouz 
l’espaule, morteument, si qu’il comenga a espan- 
dre deu sanc. Et quant sa gent virent ce, si se 
comencierent a esmaier et a desconforter et a 
mauvaisement maintenir. Et cil qui furent entour 
le marchis le sostindrent, et il perdi mout deu 
sanc; si se comenga a pasmer. Et quant ses genz 
virent qu’il n’avroient nule aîe de lui, si se co- 


1 Migliore, per questi tre ultimi versi, la lezione del Wal- 
lenskold, che traggo dalla Chrestomathie du moyen-ige par 
G. Paris, E. Langlois, Paris, 1897: 

Et se je suis outrajos del rover 
Si n’en doit pas ma dame a moi irer. 
Mais vers Amors, qui me fait dire outrage. 

encierent a esmaier; et le comencent a lais- 


*r. Ainsi furent desconfit par ceste mesaven- 


re; et cil qui remestrent avuec lui, et ce fu 
»u, furent mort. 

Et li marchis Bonifaz de Montferrat ot la teste 
yupee; et la gent de la terre envoierent Iohan- 
ls la teste, et ce fu une des graigneurs joies 
a’il est onques. Ha las! come doulereus do- 
rage ci ot a l’empereeur Henri et a touz les 
atins de la terre de Romenie, de tel ome per- 
re par tel mesaventure, un des meilleurs barons 
t des plus larges, et des meilleurs chevaliers 
ui fust eu remanant deu monde! Et ceste mesa- 
enture avint en l’an de l’incar nacion Jesu 
srist mil deus cenz et set anz. 


6. ANONIMO. 


Roman de Tristan. 


N tel guise com ge vos cont, estoit li roys 
March a la fenestre et escoutoit le chant 
des oisiaux qui ja avoient comenciè la matinee 
| Remo: que nuls nes oiîst qui bien ne s’en 
éust resjoîr. Il estoit encore bien matin et non- 
porquant li solaux estoit ja levez biaux, si clers 
pr si luissanz que toz li mondes en estoit ja es- 
Harcis. La ou li roys estoit a la fenestre en tel 
Pe com ge vos di,il regarde et voit la ròyne 
enir, qui sa harpe aportoit, et la mist ilec de- 
ant un arbre; puis se departi d’ilec et s’en re- 
orna en sa chambre et ne demora puis gaires, 
uant ele revint, et aporta une espee molt ri- 
ement appareillie de totes choses. Tot main- 
nant que li roys voit l’espee, il connoist lors 
vele fu de Tristain et que ce fu l’espee que 
ristans ama onques plus, et lors reconoist bien 
roys sanz faille que la ròyne se velt ocirre, 
de cele meime espee. 

Or est mestier qu’il la destort de cestui f 
et qu'il l’ost de cest proposement. Il ne voldr 
por quant qu'il a en tot cest monde, qu’ele 
rist encore si tost, ainz atendra encore por vé 
que ele voldra faire. 

Quant la ròyne ot l’espee aportee ensint co 
ge vos di, ele la dresce a un arbroissel, p 
s'en torne vers sa chambre et demore adonc 
piece; et sachiez que ele avoit adonc ostees en 
de li totes ses dames et totes ses damoiseles, 
Dynas meime et Brangien, et dist que ele se v 
loit dormir, quar poi avoit la nuit reposé. 
qui de ceste chose ne se prennent garde, ne pe 
sassent jamais, s’il ne lor fust enseignié P 
aucun, que la ròyne se volxist ensint ocirre; 
s'’estoient ensint departi, li uns ga etli autres lj 
com cil qui bien cuidoient que la ròyne se vo 
xist reposer ensint come ele lor avoit dit; et sz 
chiez que ele avoit aprés elx refermé si bier 
l’uis de la chambre, qu'il ne poissent mie ren 
trer, se par son commandement non. Por qua 
ge di que bien se fust ocise sanz faille celui ja 
la ròyne, se ne fust li roys March qui l’en de 
storna. | 

Quant la ròyne ot une piece demoré en si 
chambre, si com ge vos di, ele retorne a chie 
de piece ou praèl; mais ele estoit adonc si rì 
chement vestue et appareillie com le jor meîme 
qu’ele avoit estè coronee et sacree, Et sachiei 
que cele meîmes robe ou ele avoit esté sacre 
et enointe avoit ele adonc vestue, et avoit avei 
tot ce sa corone d’or en sa teste, et bien avof 
dit a soi meismes que tot ausint com ele estoi 
honorablement vestue a le joie roial, tot ausi 
voloit ele venir paree a la mort d’amors. Qua 
li roys voit que la ròyne vient ausint paree 
acesmee et sanz tote compagnie, il s’esmerveil 
trop durement que ce puet estre. Il ert assez pl 
esbahiz qu'il n’estoit devant. La ròyne qui m 
nel voit, ne garde ne s’en prent, vient a sa har 

it et baise tot premierement le poig de 
‘Ppee, mais dou foerre ele ne la trait pas, ainz 
“met devant li et comence desus a plorer molt 
‘arement et a regreter Tristan. Et quant ele 
uques mené celui duel, ele prent sa harpe 
a comence a atemprer. Et quant ele l’a atem- 
e, ele comenga adonc a regarder tot entor 
, et voit le temps si bel et si cler et si du- 
ment net, et le soleil luisant, et d’autre part 
li oissellons qui chantent par mi le gardin 
divers chanz, et aloient lor joie faisant par 
‘dienz. Etquantla ròyne a grant piece escouté 
lui chant et cele melodie, a tant li sovient du 
horoys ou ele ot ja tant de son deduit avec 
fristan, et lors comence a plorer. Et quant ele 
possi plorer finé, ele ratempre autre foiz sa 
arpe en tel maniere com ele voloit dire son 
chant, et comence son lay en tel maniere com 
vos OFroiz. 


Lal 


Li solex luist et clers et biaux, 
et j'oi le dolz chant des oisiaux 
qui chantent par ces arbroissiaus, 
entor moi font lor chanz noviaux. 

De ces douz chanz, de ces solaz 
et d’amors qui me tient as laz, 
esmué mon lay, mon chant enlaz, 
de ma mort deduis et solaz. 

Dolente mon doel recordant, 
vois contre ma mort concordant 
mon chant qui n’est pas discordant: 
lay en faz douz et acordant. 
De ma mort, que voi approuchier 
I faiz un lay qui sera mout chier; 
| bien devra toz amanz touchier 

qu’amors me font a mort couchier. 
| Liee, triste, chantant, plorant 
vois amor com dieu aorant. 

tuit amant, venez ga corant; 
vez Yselt qui chante en morant. 
| 
| 
| 

Lay comenz de chant et de plor, 
ge chant mon lay et si le plor, 
chant et plor m'ont mis en tel tor 
dont jamais ne ferai retor. 

Tristan, amis, quan vos sai mort, 
premierement maldi la mort 
qui de vos le monde remort, 
se d’autretel mors ne me mort. 

Puis qu’estes mort, ge ne quier vivre, 
se ne vos veisse revivre, 
por vos, amis, a mort me livre; 
ja iert de moi le mond delivre. 


7. EUSTACHE DESCHAMPS. 
Ballade., 


N une grant fourest et lee 

N’a gaires que je cheminoye, 
Ou jay mainte beste treuvee; 
Mais en un grant parc regardoye, 
Ours, lions et liepars veoye, 
Loups et renars qui vont disant 
Au povre bestail qui s’effroye: 
Sà, de l’argent; sà, de l’argent. 
E brebis s’est agenoillee, 

Qui a respondu comme coye: 
J'ai estè quatre fois plumee 
Cest an ci; point n’ay de monnoye. 
Le buef et la vache se ploye, 
Là se complaingnoit la jument. 
Mais on leur respond toute voye: 
Sà, de l’argent; sà, de l’argent. 
O fust tel paroule trouvee 

De bestes trop me merveilloye. 

La chievre dist lors: Cest annee 
Nous fera moult petit de joye; 
La moisson ou je m’attendoye 
Se destruit par ne scay quel gent; 

Merci, pour Dieu, et va ta voye! 

Sà, de l’argent; sà, de l’argent. 

Je truie, qui fut desesperee, 
Dist: Il fault que truande soye 

Et mes cochons; je n’ay denree 

Pour faire argent. Ven de ta soye, 

Dist li loups; car où que je soye 

Le bestail fault estre indigent; 

Jamais pitié de toi n’aroye: 

Sà, de l’argent; sà, de l’argent. 
uant celle raison fut finee, 
Dont forment esbahis estoye, 

Vint a moy une blanche fee 

Qui au droict chemin me ravoye: 

En disant: Se Dieux me doint joye, 

Ces bestes vont a court souvent, 

S'ont ce mot retenu sans joye: 

Sà, de l’argent; sà, de l’argent. 


8. BRUNETTO LATINI. 


Lt Tresors. 


O. dist li contes que quant li papes Innocens 
ot desposé l’empereour Fedrich, selonc cou 
que li contes à devisé cà devant, il pourchaca 
tant que li landegraves de Thuringhe, un haus 
Princes d’Alemaigne, fu esleus à estre rois d’Ale- 
maigne et empereour de Rome; mais, si comme 
Il plot à nostre Seigneur, il morut .i. petit après. 
Et puis fu esleu Guillames li contes de Hollande; 
mais il trespassa de cest siecle ancois que il par- 
venist à sa dignité; mais li papes, après la mort 
Fedrich, s’en vint en Puille, et assembla grant 
ost encontre Mainfroy pour conquerre la terre qui 
devoit estre de sainte Eglise. Toutesvoies deffendi 
bien Mainfroys la terre, et li papes ne vesqui puis 


| gaires, ains mourut & Naples en l’an de grace 

Après sa mort fut esleus apostole Alixandres 
li quars, et à son temps se fist Mainfrois couron- 
ner en Puille, selonc cou que nous avons dit cà 
devant, Et pour cou que ses couronnemens estoit 
contre les drois que sainte Eglise devoit avoir ou 
roialme, fu il tout avant escommeniés et desposés 
par sentence. Et puis envoia li papes grant effort 
contre lui, mais il n’; gaaignierent riens. Encore 
au tens de cestui pape avint une divisions entre 
les princes d’Alemaigne; car li un eslurent & roi 
et à empereour monseigneur Aufons, roi d’Es- 
paigne et de Castele; li autre eslurent le conte 
Richart de Cornuaille, frere au roi d’Engleterre. 
Et quant il plot à nostre Seigneur, li papes mo- 
rut, et un Francois de la cité de Troie fu fais 
papes, et ot à nom Urbains li quars. Et ce fu 
l’an de grace .m.cc. et .lx}. Et quant cil apos- 
toiles fu en si haute chaiere comme d’estre vi- 
caire Jhesu Crist en terre, il se pensa que Main- 
frois, par sa tyrannie, avoit occupé le regne de 
Puille et de Sesile, qui à sainte Eglise apartient 
par droit, et que il avoit mis les prelas et les 
eglises en servage, et que sur le patremoine Saint 
Pierre il avoit envoié les Sarrasins, et que l'année 
devant que il fust apostoles, les gens Mainfroy 
entrerent en Toscane et chacierent les Guelfes 
hors de Florence et du pais; et pensa bien en 
son coer, et li preudome li tesmoignierent que 
Mainfrois aroit et penroit bien toute Italie, se il 
n’estoit qui li contredesist. Et pour cou establi il 
que Charles, li quens de Provence et freres au 
roi de France, fust roi de Sezile et de Puille, et 
‘ que il traisist la terre des mains Mainfroy. 

A icel temps aparut el firmament une comete 
qui espandoit environ ses rais luisans, et dura 
bien .ii),. mois. De cele estoile dient li sage astre- 
nomien que quant ele apert el firmament, ele se- 
nefie remuemens de regnes ou mort de grans sei- 
gneurs. Jà soit ce que par aventure ele senefiast 
assés de choses es autres parties du monde, tuute- ; 

voies savons nous bien que la nuit propre que 
ele desparut et que ele s’en ala, cele nuit propre 
trespassa li papes Urbains; dont ce fu très grans 
damages; mais il i a maintes gens qui disent que 
ele senefia la mort Mainfroy et la victoire que 
Charles ot de lui. 


g. RUSTICIANO DA PISA. 
Le livre du roy Meliadus de Leonois, 
E° ceste partie dit li contes ainsi comme la 


vraye histoire le tesmoigne que monsigneur 
le roy Artus estoit a Kamalot a grant conpai- 


| gnie de gent de roys et de barons. Et sachiez 


tout vraiement que il y avoit a cellui point maint 


, preudomme et proprement des compaignons de 


— er 


— 


n 


— 


la Table ronde. Et si vous en nommeray yci 
aucuns. Or sachiez que il y estoit le roy Ka- 
rados et le roy Yous d’Irlande..... et avec y 
estoient monseigneur Lancelot du Lac et monsei- 
gneur Tristan de Loonois et monseigneur Gau- 
vain li nieps au roy Artus et monsetigneur Pa- 
lamedes le puissant chevalier et  monseigneur 
Lamorat de Galles. Et tenoient moult grant 
court et gran feste. Etsachiez qu'il estoit le jour 
de la penthecouste. Et quant ilz orent mengié 
et les tables furent ostees, atant s'apparut devant 
le palais un chevalier armez de toutes armes; et 
estoit moult grant de son corps. Et sachiez qu'il 
estoit si corsus, que pou s’en falloit qu’il n’estoit 
jaians. Li chevaliers conduisoit une damoiselle 
moult richement asceniee. Si vous diray com- 
ment. Sachiez que la dame estoit vestue d’un 
riche drap doré, et en son chief avoit une 
couronne d’or et de pierres precieuses, et estoit 
montee sur un riche palefroy qui estoit couvert 
d'un riche samit vermeil jusques aux talons des 
piez du cheval. Elle ne sembloit pas chose mor- 

tel, mais chose espirituel. Li chevaliers avoit en 
sa compagnie deux escuiers; li uns portoit son 
escu et li autre son gleve. I 

Quant li chevaliers fu venu devant le palais 
en ycelle maniere comme vous avez oy, il ne 
demoura mie gramment qu'il envoya un escuier 
et manda au roy Artus telz paroles comme vous 
oirez. Le varlet a qui son seigneur ot chargié 
sa besoigne, s’en ala tout droit devant le roy et 
lui dist: sire roy Artus, la devant vostre palais 
est venus un chevalier a qui je suis, et sì a en 
son conduit une des plus nobles dames et des plus 
vaillans du monde. Si est venus en cestui point; 
et pour ce qu'il scet tout vrayement que il a ceens 
tuit li preudommes qui soient en vostre royaume, 
il mande a tous les preudommes qui y sont, qu’il 
amene avecques lui ycelle dame pour ce qu’il 
veult esprouver a eulx qui veullent gaaignier, il 
mande a tous qui veullent gaaigner belle dame 
que ilz aillent jouster a lui, et cellui qui l’abatra 
a terre si aura gaignié la terre et la dame qui 
est une des plus vaillans dames du monde. Et 
vous fais assavoir qu'il n°a ceens tant de cheva- 
liers qui a terre le puissent mettre, et se est ce 
que monseigneur vous mande. Et atant se test 
que plus n’en dist. 


10. MARTIN DA CANAL. 


La Cronique des Veniciens. 


E° ceste partie dit li contes, que... fu esleus 
dus de Venise mesire Laurens Teuples en 
la encarnacion de nostre signor Jesu Crist 
.MCCLXVII]J. ans, el mois de jugnet et li jor de 
mesire saint Aponal. Si fu en celui jor si grant 
leece en Venise, que boche d’ome ne le poroit 
conter; et si vos dirai porquoi. Sachies, signors, 
que li peuple Venesiens avoient bien en remem- 

 brance la nobilites et la debonairetes de mesire 
. Jaques Teuples, que fu dus de Venise, que fu 


pere de mesire Laurens Teuples, li nobles dus 


. de Venise, et les euvres que mesire Jaque Teu- 
| ples fist devant que il fust dus, et les euvres que 
- il fist quant il fu dus, et por la nobilites de lui 
. et par ses bones euvres fu fait mesire Jaque Teu- 


ples dus de Venise... Mes anceis vos conterai 


© coment il fu nuncies au peuple. 


Lors quant li .xLJ. homes que devoient eslire 


. dus, furent acordes et firent dus mesire Laurens 


Teuples, si distrent au vicaire et as consilliers, 


| que il avoient esleu dus; et maintenant firent les 
‘, consilliers soner les cloches de monsignor saint 


" Marc por asenbler li peuple Veneciens. Et lors 


| 


i 


quant les cloches furent oies parmi Venise, tres- 
: tos li peuples Veneciens alerent en l’iglise de 
: monsignor Saint Marc, et disoient en l’aler: Me- 
sire Laurens Teuples est fait dus; et li petis 
enfans le disoient autresi. Mes lors quant li peu- 


. ple Veniciens furent asenblé en l’iglise de mon- 


: signor saint Marc, et ciaus .xLJ. nobles homes que 


eslurent monsignor Laurens dus de Venise mon- 
terent de sor li percle de l’iglise; et lors dist 
monsignor Jaque Basile au peuple mult sagement 
se que apartint a la lecion que il avoient fait 
selone lor sairement; et en la fin de ces paroles 
dist que il avoient esleu dus de Venise mesire 


Laurens Teuples. Et maintenant fu pris et loes 


mesire Laurens et li fu straches tos les dras de 
dos, et conduit devant l’autier de monsignor saint 
Marc, et illeuc fist li sairement selonc le chapi- 
tre que denotes li fu por li chapelains de mon- 
signor saint Marc. Et apresli dona, entre li cha- 
pelains et mesire Nicolau Michel li vicaire, le 


{ confanon de monsignor saint Marc trestot a or; 


et il le prist. Mes, se la fusies, signors, peusies 
avoir veu prese et paseprese, feste et pasefeste, 
Joie et pasejoie. À tel prese et a tel feste et a 


‘| teljoie monta monsignor li dus sor li pales. Mes 

anceis s’aresta il, li confanon en sa main, sor 
l’eschielle dou pales por oir les loenges ducals 
que disoient li chapelains de monsignorsaintMarc 
que ja estoient montes de sor li pales; et disoient 
en tel maniere: Criste vince, Criste regne, Criste 
inpere. Notre signor Laureng Teuples, Des gra- 
cie, inclit dus de Venise, Dalmace atque Groace, 
et dominator de la quarte partie et demi de tot 
l’enpire de Romanie, sauvement, honor, vie et 
victoire. Saint Marc, tu le aie. Et lors monta 
‘ monsignor li dus sor li pales et fu mis en sa- 
sine dou ducat... 


Or voil je que vos ces la proiere que je ai 
faite et ferai a tosjors mes a monsignor saint 
Marc por les Veneciens. 


O precieus saint Marc Evangelistes, 
quant vos, biau sire, de Aulée partistes, 
en la barche, car sire, vos vos meistes 
e propre leu en Venise pristes; 
Quant a saint Piere alastes en orison, 
li angele Dieu vos dist en vision: 
ici posera ton cors et sera ta maison; 
li freres vos proia por grant devocion. 
E vos en vos vangiles parlastes dou lion; 
de la potence Des en feistes sarmon. 
li ducat de Venise vos porte en confanon; 
jusque ou eive cort, en est la mencion. 
De Rome en Alisandre por predication 
vos envoia saint Piere, et nos bien le savon, 
a la gent mescreant por fere remision. 
de li saint batisme firent refueson; 
La fustes mort, biau sire, a la messe chantant; 
chaene a la geule vos gita li mescreant; 
il vos osta d’autel; a Des en fist presant; 
vos arme devant lui liangele porta chantant.{von; 
D’ileuc Venesiens vos osterent, sire, bien le sa- 
en Venise vos conduistrent por grant devocion; 
en votre propre leu vos firent bele maison; 
n’ i iert plus bele iglise jusque a Monlion. 

Quant de Alixandre en la nef vos partistes, 
maintes miracles, biau sire, vos feistes; 
que en trois jors a Astrual venistes, 
et en avision au nocler vos venistes, 

Que il iert endormis, et vos la guaite feistes, 
e de votre boche, biau sire, li deistes, 
que la voille abatre, biau sire, vos feistes, 
envers Venise a la voie le mistes. 

As Gres, a Sclavons et a Estrians en avision 
venistes, biau sire; et iaus a procesion 
vindrent a port et firent orison. 
d’ileuc en Venise venistes en vos maison. 

Ensi con ce fu voir et nos bien le creon, 
aides les Veneciens et faites orison 
a notre sire Dieu, en cui nos bien creon, 

e a sa douce mere, que Dieu nos fait pardon; 

Et manteigne Venise san nule discorde; 
pes, bone volentè, sans tirer male corde, 
soit en Venise, biau sire, por misericorde, 
con firent lor ancestres que cestui livre recorde, 

Que maint biau servise firent a sainte Iglise, 
a Jerusalem, a Sur, a Quaifas, con cest livre de- 
e a Damiate, quant la cité fu prise, [vise, 
aveuc li Dus de Ostoric en fu la gent de Venise. 


11. CHRISTINE DE PISAN. 
Ballade. 


JE me prie trés doulcement 
Cellui qui moult bien le scet faire, 
Tant a plaisant contenement, 
Tant a beau corps et doulz viaire, 
Tant est courtois et debonaire, 
Tant de grans biens oy de lui dire 
Qu'a peine le puis escondire. 

1 me dit si courtoisement 

En grant doubtance de meffaire, 
Comment il m’aime loyaument, 

Et de dire ne se peut taire, 

Que neant seroit du retraire; 

Et puis si doulcement souspire 

Qu’a peine le puis escondire. 

S suis en moult grant pensement 
Que je feray de cest affaire; 

Car son plaisant gouvernement, 

Vueille ou non, Amours me fait plaire, 

Et si ne le vueil mie attraire; 

Mais mon cuer vers lui si fort tire 

Qu’a peine le puis escondire. 


12. TOMMASO DI SALUZZO. 


Le livre du Chevalier errant. 


(°° livre est appellè le livre du Chevalier 
errant; le quel livre est extrait et compilé 
en partie de pluseurs histoires anciennes, et parle 
en brief de tous les seigneurs et dames de re- 
nommee de l’ancien temps et du present. Et 
après parle d’ Amour moralizee, et après parle 
de madame Fortune, et puis après parle de ma- 
dame Congnoissance et de ses .vj. filles et son 
filz. Et est ce livre en prose et en rime... 
Le quel est partiz et devisiez en trois parties; 
dont la premiere partie traicte et devise des aven- 
tures qui lui advindrent, et comment il ala entre 
lui et sa dame a la court le Dieu d’amour; si 
traicte et devise du Dieu d’amour et de la Deesse 
et des choses qu'il vist entretant qu’ il fust en la 
court. Et puis devise comment y lui advint et 
comment il s' en parti par une grant mesaven- 
ture qui lui advint en la compaignie le Dieu 
d’ amour. Et lorss’en parti de la court et s'’en 
ala par maintes terres et mains pays pour consseil 
et conffort trouver de son couroux. La seconde 
partie de ce livre traicte et devise des choses 
qu’ il trouva en son chemin, et des aventures qui 

lui advindrent; et comment il ala a la court 
' d'une haute dame, la quelle estoit de grengneur 
renom que dame ne que seigneur qui ou monde 
feust... La tierce partie de ce livre traicte et de- 
vise comment entre lui et sa compaingnie se 
+ mistrent en chemin et chevauchierent pour trou- 
. ver aventures et en especial pour trouver conseil 
de son courouz. Et devise des diverses choses 
qu'il trouva en ce chemin. Après raconte com- 
f ment il s'en vint logier chiez une dame moult 
noble et de hault renom; celle fust tenue par 
ceulz qui la cognoissoient a moult saige dame a 
merveille et qui bon consseil savoit donner... On 
la nommoit madame Congnoissance, Après dist 
comment la dame le receust a bonne chiere, en 
especial quant elle l’ot recongneu; car de sson 
: enffance amoit le Chevalier errant. Puis dist 
i comment elle conseilla saigement le chevalier 
i et l’admonesta de bien faire... 

Comment le Chevalier errant et sa dame ar- 
‘riverent en la court le Dieu d’amour; et parle 
le Dieu d’amour, et de l’estat de sa court. 

Adonc preismes a regarder 

Et assez a merveillier 

De veoir tant de nobles gens 
Et de si tres haulz paremens; 
Car trestout le remanant 

Qui est par tout le firmament, 
Ne puest estre comparé 

A la plus mendre dignité 

Que la court du Dieu d’amours, 
La ou n’abite nul jaloux. 

Ainsi alions regardant 

Le fait et le contenement; 

Et quant nous feusmes la venuz, 
Bien y feusmes recongnuz 

Par les gens de celle court 

Qui nous n’amoient ja a tort... 

Comment le Dieu d’ amour et la Deesse retin- 
drent le chevalier et sa dame de leur court, et 

de la feste qu’ilz firent; et parle de la phizono- 
mie du Dieu d’amour... 
La furent noblement honnourez 
Et de toutes gens festoiez, 
Et si va on la dame mener 
Qu lieu la on seult reppairer 
La tres noble Deesse d’amour 
Et ses dames trestout entour. 
Celles furent de grant parage 7 
Et si font la leur estage. 
La furent roynes, empereriz 
Et autres dames de grant postiz; 
Celles qui aiment par amours 76 
La faisoient tous leurs sejours... 
Voir fu que le Dieu d’amour 
Qui le pays ot tout entour, 
Fu de l’aage de .xxx. ans 80 
Ft fu de corps joliz et gent; 
Et avoit le visaige cler 
Et le poil a recerceller, 
Le quel estoit trestout blanc, 84 
Bien sembloient fil d’argent. 
Le yeulz vers, clers et fendans 
Pour mieulz regarder les gens; 
Sa couleur fu rouge cler 88 
Et plaisant a regarder; 
Le nez bien fait a remirer, 
La bouche bielle pour baisier, 
Un pou de barbe en son menton, 92 
La quel estoit de bonne fagon. 
Grant fu, droit et bien tailliez 
Pour estre de chacun louez; 
Et toutes fois que il rioit 96 
Toutes gens resjouissoit; 
Car de certein nul a voir dire 
De lui ne povoit que redire. 3 
Et fu de telle auctorité, toc 
Qui le veoit estoit saculé. 
En son chief un chappel portoit 
Et toudis jolis estoit. 

.Deux eles avoit moult luisant, 
Quant il voloit l’aloient portant. 
Sa robe de rouge coulouree, 

La quel fu bien illuminee 

De pieres precieuses et d'or, 
Qui l’aparoit tout entour, 

Celle fu toute ouvree | 
D’oysiaulz chantans en leur volee, 
Qui la estoient touzjour chantant 
Quant au dieu venoit a talant. 
Et quant il estoit assis, 

Pour monstrer son grant postiz, 
Sur trois lyons s’aloit seant 

Les deux dessoubz et l’autre devant, 
Sur le quel ses piez tenoit, 
Tout ainsi se repposoit. 

En sa main aloit tenant 

Un arc de quoy fiert tellement, 
Car il est si tres fort archier 
Que il perce plus d’un quacier. 
Et quant il est en son mengier 
A sa table n’ose approuchier 
Nul qui n’ayme loyaument 

Ne qui a sa dame feust faillant. 
Les tablez et l’autre parement 
Dedens quoy le vont servant, 
Sont de pierres precieuses 
Qui sont cheres et convoiteuses 
Et sont de fin or esmerez 

Qui rendent tres grant clartez... 

a, à avec. 

abés ruse, tromperie. 

acesmé orné. 

admonesta da admonester 
conseiller. 

aie aide, secours. 

aie, aides da aider. 

ahaner travailler. 

aleure allure. 

alièemes da aler aller. 

amant da amender corri- 
ger. 

ancois avant. . 

angle, angele ange, -es. 

ansaiug enseignement. 

aourer adorer. 

aparoit da aparer préparer. 

apert da aparoir apparat- 


tre. 
Aponal Apollinaire. 
apostole pape. 
apragne da aprendre. 
apparillie garnie, ornée. 
arme dme. 
asceniee corr. acesmee ? 
assavoir savoir. 
atemprer accorder. 
atourna da atourner ar- 
ranger, babiller. 
Aulée Aquilée. 
auques un [E 
autier autei. 
avision vision. 
avoec, aveuc, avoecques 
avec. 
Ù 
baudré ceintfure. 
biaux beau. 
blois blond. 
boche bouche. 
bos bois. 
Bougre Bulgares. 
boujon grosse fleche. 


bruel bois. 
buef beuf. 


ca, ca, sa ici. 

cacéour cheval de chasse 
cans chants. 

carme charme, it. carpino 
ceens ci-dedans. 

chaene chaîne. 

chaiere siege, 

chapete petit manteau. 
chi ici. 

chief de piece de nouveau. 
chiers, ciers cher. | 
chiere mine, accueil. 
chiez chez. 

chou, cou, cou cela. 
ciaus ceux. 

cointe aimable. 


cois, coyse silencieux, 
—euse. 

coise da coisier calmer, 
apaiser. 

conduit compagnie. 

cops coups. 


corsus corpulent. 

cortine rideau. 

covent accord, engage- 
ment. 

creance croyance, credo. 

cris cheveux. 


dales d coté de. 
Damledieu le 
Dieu. 
dans don. 
defois interdiction. 
dejoste près de. 
demanois fouf de suite. 
descent je descends. 
desposé depose. 
desserte abandonnée. 
destroit detresse. 


segneur 

deu du. 

deviser raconter. 
Dex Dieu. 

disme dime. 
dont donc. 

dou du. 

dus doge. 


eive edu. 

enlaz da enlacier enlacer. 

enointe cinte, sacrée. 

ensaing enseignement., 

ensint ensi. 

ensus loin. 

entresait sans deétour. 

envoise da envoisier de- 
venir gai. 


.  ercent da ercier berser. 


ercéour berseurs. 

ert, iert était. 

escondire excuser. 

esfréé effroyant. 

esleus Éls. 

esmaier, décourager, met- 
tre en émoi. 

esmuè de esmouvoir com- 
mencer. 

esprouver éprouver. 

estage séjour. 

Estrians Istriens. 


fais fait. 

faurroit da faillir manquer . 
ferrai da férir. 

festoiez fétés. 

feusmes da estre. 
feust da estre. 

fer fer. 

fius fils. 

fleiite flddte. 

foerre fourreau. 

foriest forét. 
formoiant fourmillani. 
fos fou. 

frain frein. 


gaaignier gagner. 
garconiere de garcon. 
gardin jardin. 

gaste vaste, deserte. 
gaut bois, forét. 


gaverlos, gavrelos jave- 
lots. 
geule gueule. 
gleve glaive. 
graigneurs, 
plus grand. 
gramment beaucoup. 
Gres, Grieus Grecs. 
Groace Croalie. 
guaite garde, veille, 


grengneur 


haubier bauberf. 
haus baut. 


iaus eux. 

igou ce. 

iercéour bherseurs. 

illeuc, illuec là. 

irer monter en colére, fa- 
cher, 


jaiant géant, 
Jugnet juillet. 


kanke quant que. 
kesne chéne. 
keus chu. 


laienz là-dedans. 
laissier abandonner. 
laz lien. 

lee large. 

leece liesse, joie, 
leu lieu. 

lez d coté de. 
loenges Jouanges. 


marchis marquis. 
meisme méme. 
meistes, mes da mettre. 
mendre moindre. 
mengié mangé. 
mes maison, manoir. 
mes mais. 
mignotement 
ment. 
mius mieux. 
moie ma. 
moroys maraîs. 
mout beaucoup. 
muse niaiserie. 


mignonne- 

muser regarder comme un 
sot. 

naie non, 

nenil non. 

nes ne les. 

nocler nocher, pilote. 


o aver, 

oil cui. 

or, ore maintenant. 
orison priére. 
ostée éloignée . 

ou qu. 


paile étoffe de soie. 

paine peine. 

pais, pes paix. 

pales palass. 

pas, le pas, vite. 

paseprese presse extraor- 
dinaîre, 

pasmer se pdmer. 

pastore bdergère. 

percle puy, it. pergolo. 

pes v. pais. 

plor pleur. 

plot da plaire. 

poi petit. 

poig poignee. 

poise da peser. 

porrière chemin battu(?). 

postiz puissance. 


pou peu. 


quacier couteau de chas- 
se (?). 

quidoye da quider penser, 
croîre . 


rain rameau. 

raison raisonnement. 

ravoye da ravoyer rame- 
ner à la voie. 

recerceller boucler. 

refueson répudiation. 

repaire da repairier retour- 
ner. 


retraire raconter. 


rover prier. 


saige sage. 

sainer, segnier faire le 
signe de la crdix. 

sairement serment. 

samit éfoffe de soie. 

saoulé rassassié . 

sarmon sermon. 

sasine saisine, prise de 
possession. 

saut da sauver. 

scet da savoir. 

se ce. 

senefie da senefier signi- 
fer. 

Sezile Sicile. 

solaux, solex soleil. 

solax soulas, joie. 

sos sol. 

sotainement subifement. 

souspleier supplier . 

soutaine inférieure, basse. 

straches déchiré. 


tans femps. 

tapis da tapir cacher. 
tes fe les. * 

test da taire. 

tiere ferre. 

tor four. 

tor da torner, fourner. 
tose, tosete jeune fille. 
toudis toujours. 
toutesvoies foufefoîs. 


vaive veuve. 
varlet vallei. 
ven da vendre. 
vers verts. 
vesqui da vivre. 
viaire visage. 
vius da vouloir. 
vos votre. 

